लॉर्ड्स । मेजबान इंग्लैंड और भारत के बीच आज से यहां दूसरा क्रिकेट टेस्ट मैच शुरु हो रहा है। लॉर्ड्स का मैदान कुछ हद तक भारतीय टीम के लिए भाग्यशाली रहा है। भारतीय टीम को यहां 2014 के अपने दौरे में एकमात्र जीत मिली थी। इसके अलावा यहीं भारतीय टीम ने पहली बार विश्व कप जीता था। वहीं एशियाई टीमों भारत, पाकिस्तान और श्रीलंका के सामने इंग्लैंड के आंकड़े भी ठीक नहीं रहे है। पिछले सात साल में इस मैदान पर इंग्लैंड टीम ने एशियाई टीम के खिलाफ एक भी टेस्ट नहीं जीता है। इस दौरान उसे तीन टेस्ट मैचों में हार मिली, जबकि दो टेस्ट ड्रॉ रहे। आखिरी बार उसने लॉर्ड्स में 2011 में भारत को हराया था।